Blas de Lezo (F103)

Blas de Lezo (runkonumero F103) on Espanjan laivaston vuonna 2003 vesillelaskettu Álvaro de Bazán -luokan fregatti.

 Valmistus 

Alus tilattiin Navantialta Ferrolista. Alus laskettiin vesille 16. toukokuuta 2003 kumminaan María José Nuevo Gil de Vergara ja otettiin palvelukseen 16. joulukuuta 2004.Blas de Lezo

 Palvelus 
Syyskuussa 2005 alus oli ohjusjärjestelmätesteissä Yhdysvalloissa Yhdysvaltain laivaston hävittäjien USS Howard ja USS Halsey kanssa. Vuonna 2006 alus oli Naton pysyvän laivasto-osasto 2:n (SNMG-2) lippulaivanaBlas de Lezo.

Alus oli 2007 kaksi kuukautta Ranskan merivoimien lentotukialus Charles de Gaullen taisteluosastossa Agapanthe 07 harjoituksessa Välimerellä ja Punaisella merellä. Aluksella tapahtui onnettomuus 25. syyskuuta Naton Neptune Warrior harjoituksessa, mutta onnettomuus ei vaatinut uhreja. Aluksen saamat vauriot korjattiin Navantian Ferrolin telakalla, minkä jälkeen se purjehti Tanskaan liittyäkseen Naton pysyvään laivasto-osastoon SNMG-1. Alus korvasi lippulaivana osastossa olleen sisaraluksensa Álvaro de Bazánin.

Huhtikuusta 2009 alkaen alus osallistui SNMG-1:n mukana Naton Allied Protector operaatioon Adeninlahdella ja Afrikan sarven alueella. Aluksen miehistö nousi 4. heinäkuuta kahteen merirosvoalukseksi epäilyyn alukseen.

Alus lähti 9. huhtikuuta 2012 Ferrolista Yhdysvaltoihin liittyäkseen TF8:aan. Osaston muut alukset olivat USS Dwight D. Eisenhower, Ticonderoga-luokan risteilijä ja kolme Arleigh Burke -luokan hävittäjää. Harjoituksen jälkeen alus liittyi kansainväliseen laivasto-osastoon torjuakseen Karibianmeren huumekauppaa. Alus palasi 31. toukokuuta Ferroliin.

Alus oli 2010 Pohjanmerellä Brilliant Mariner 10 harjoituksessa Charles de Gaullen lentotukialusosastossa. Se oli 2012 C2X harjoituksessa USS Eisenhowerin lentotukialusosastossa.

Alus lähti 11. kesäkuuta 2013 Rotasta ottaakseen johtoonsa Aksaziin Turkkiin sijoitetun SNMG-2:n. Alus saapui Aksaziin 15. kesäkuuta. Tehtävän aikana alus osallistui operaatio Ocean Shieldiin torjuen Intian valtameren merirosvousta sekä Active Endeavouriin torjuen Välimeren alueen terrorismia. Alus oli 26. heinäkuuta laivastovierailulla Istanbulissa ollen Navantian esittelyaluksena. Elokuun alussa alus palasi kotisatamaansa huollettavaksi.

Alus lähti 29. elokuuta Malagaan aloittaen toisen jakson SNMG-2:n mukana osallistuen Brilliant Mariner 2013 harjoitukseen. Álvaro de Bazán vapautti aluksen johtoaluksen tehtävistä Barcelonassa 13. lokakuuta.

Alus osallistui lokakuun alussa 2015 Skotlannin vesillä järjestettyyn yhteistoimintaharjoitukseen, minkä jälkeen se osallistui Trident Juncture 2015 harjoitukseen, johon osallistuivat Espanja, Italia ja Portugali.

Alus oli 2017 SNMG-2:ssa. Se liitettiin Ispuhel operaatiossa TG 830.01:een Juan Carlos I:n saattajaksi. Alus oli 2019 SNMG-2:ssa ja Charles de Gaullen lentotukialusosastossa. Alus oli jälleen tammikuussa 2022 SNMG-2:ssa, jonka mukana se osallistui Eagle Eye 22-03 harjoitukseen.

Vuonna 2023 alus oli Dedalo-23 taisteluosastossa ja STRIKFORNATOn lippulaivana Formidable Shield 23 harjoituksessa. Se oli jälleen 2024 Dedalo-24 taisteluosastossa, jonka mukana se osallistui Eagle Eye 24-03 harjoitukseen. Alus osallistui 2025 Eagle Eye 25-02 harjoitukseen. Se oli Dedalo 25.1 ja Dedalo 25.2 osastoissa.

 Lähteet 

 Aiheesta muualla 

Luokka:Álvaro de Bazán -luokan fregatit